**RADIO CROATIA d.o.o., Ul. Dragutina Domjanića 1, Zagreb, OIB: 28140997362, objavljuje Pravila sudjelovanja u nagradnom natječaju –„ Otputuj s Narodnim“**

**Članak 1.**

Priređivač nagradnog natječaja je Radio croatia d.o.o., Ul. Dragutina Domjanića 1, Zagreb, OIB: 28140997362 (dalje u tekstu: Priređivač), a isti će se emitirati u programu Narodnog radija.

**Članak 2.**

Ovim Pravilima (dalje u tekstu: Pravila), Priređivač definira pravila sudjelovanja u nagradnom natječaju – „Otputuj s Narodnim“ (u daljnjem tekstu: Nagradni natječaj).

**Članak 3.**

Svrha nagradnog natječaja je ostvarivanje promidžbenih učinaka za Narodni radio.

**Članak 4.**

Nagradni natječaj se realizira u razdoblju od 13. ožujka 2019. godine do 26. ožujka 2019. godine. Nagradni natječaj se provodi svakog radnog dana unutar navedenog perioda. Nagradni natječaj se ne provodi blagdanima te vikendom. Pretpromocija, odnosno najava Nagradnog natječaja, započinje 06. ožujka 2019. godine i traje do početka Nagradnog natječaja, a postpromocija počinje nakon završetka Nagradnog natječaja i traje do 28. ožujka 2019. godine.

**Članak 5.**

Ovim Pravilima se osigurava ravnopravnost svih sudionika i jednaka mogućnost za dobitak nakon ispunjavanja uvjeta propisanih ovim Pravilima.

**Članak 6.**

Pravo sudjelovanja u Nagradnom natječaju imaju sve punoljetne osobe državljani Republike Hrvatske. Pravo sudjelovanja u Nagradnom natječaju nemaju djelatnici tvrtke Radio croatia d.o.o., radio postaje Narodni radio i vezanih kompanija, stalni suradnici i članovi njihovih užih obitelji. Eventualna višestruka prijava iste osobe može rezultirati isključivo jednokratnim sudjelovanjem u Igri. Jedna osoba može osvojiti samo jednu nagradu.

**Članak 7.**

Nagradni natječaj se provodi na način da se, svakog radnog dana u razdoblju od 13. ožujka 2019. godine do 26. ožujka 2019. godine, pozivaju slušatelji da na broj 60080 (cijena sms-a 2,40kn – PDV uključen) pošalju SMS sa svojim osobnim podacima (ime i prezime, adresa i ključna riječ „Narodni“). Najbržeg slušatelja uključujemo u eter i postavljamo mu 10 pitanja o lokaciji na kojoj se nalazi hotel u kojem će ljetovati ukoliko osvoji nagradu. Slušatelj na raspolaganju ima 45 sekundi za odgovore na svih 10 pitanja. Tako dugo dok su odgovori točni, slušatelj igra dalje, u trenutku kada odgovori krivo, Nagradni natječaj je za njega završen. Pobjednik je onaj slušatelj koji točno odgovori na svih 10 pitanja. Ako u jednom danu nema pobjednika, sutradan igramo sa istim pitanjima za istu nagradu.

**Članak 8.**

U slučaju opravdane sumnje u nepoštivanje ovih Pravila i općenito regularnosti Igre, Priređivač zadržava puno pravo bez daljnjih objašnjenja iz Igre isključiti slušatelja za kojeg se to smatra. Također, naknadnim utvrđivanjem bilo kakvog oblika nepravilnosti i/ili neregularnosti prijave i sudjelovanja u Igri od strane Dobitnika, Priređivač ima puno pravo Dobitniku oduzeti nagradu i dodijeliti je s sljedećem prijavljenom slušatelju koji je ostvario najviše točnih odgovora.

**Članak 9.**

Nagradni fond sastoji se od: 10 (deset) aranžmana za 7 dana ljetovanja (smještaj i polupansion), za četveročlanu obitelj na Jadranu u ljetnim mjesecima 2019 godine. Lokacije hotela bit će objavljene u programu Narodnog radija. Ukupan nagradni fond iznosi **160.000,00** HRK (stošezdesettisuća kuna), uključujući iznos poreza na dodanu vrijednost.

Nagrada (ljetovanje) nije prenosiva na iduću godinu. Točan datum realizacije nagrade dobitnik direktno dogovara sa predstavnikom/odgovornom osobom hotela.

Nagrade osigurava Priređivač. Uručenje nagrada dobitnicima organizirat će Priređivač, na način da se maksimalno zadovolje osnovni ciljevi Nagradni natječaja.

**Članak 10.**

Nagrade dobitnici podižu uz predočenje zakonski valjanog identifikacijskog dokumenta koji je po podacima identičan podacima koje je natjecatelj nakon osvojene nagrade naveo kao svoje kontakt podatke. Nagradu nije moguće zamijeniti za novčanu naknadu.

Priređivač nije odgovoran ukoliko dobitnik ne udovoljava kriterijima za korištenje nagrade (nije bio u mogućnosti ili je odbio javiti se na telefon ili sl.) te takva obrazloženja ne kvalificiraju za promjenu nagrade.

**Članak 11.**

U slučaju nastupa okolnosti za koje Priređivač nije odgovoran, odnosno koje nije mogao predvidjeti, otkloniti ili izbjeći (viša sila), Priređivač može privremeno ili trajno prekinuti Nagradni natječaj te o tome na odgovarajući način obavijestiti javnost.

Sudjelovanjem u Nagradni natječaju svaki sudionik prihvaća gore navedena prava i obveze iz ovog Pravilnika. U slučaju mogućeg spora utvrđuje se nadležnost Općinskog suda u Zagrebu.

**Članak 12.**

Sudjelovanjem u Igri sudionici prihvaćaju pravila navedena u ovom Pravilniku i daju svoju privolu da se njihovi prikupljeni osobni podaci (fotografije i ostali osnovni osobni podaci) mogu obrađivati od strana Voditelja obrade ( Radio croatia d.o.o., Zagreb, Ul. Dragutina Domjanića 1, 01 66 90 601 ) sukladno ovom Pravilniku i sa slijedećom svrhom:

- identifikacije sudionika Igre pri dodjeli nagrade

- objava i korištenje tonskih zapisa sudionika u programu Narodnog radija

- objava osobnih podataka ime, prezime i fotografija) na web stranicama Narodnog radija i na društvenim mrežama Narodnog radija kao i na stranicama trećih osoba konkretno web stranicama Sponzora i društvenih mreža Sponzora u svrhu promocije Igre.

Prijavom na nagradu igru pristajete da voditelj obrade u svrhu pružanja usluga i realizacije nagradne igre obrađuje vaše osobne podatke. Pravna osnova obrade je privola ispitanika, a kategorije osobnih podataka koje se prikupljaju su fotografija, identifikacijski podaci kao i osobni podaci potrebni u svrhu organizacije i realizacije nagradne igre kao i izvršenja međusobnog ugovora o nagradnoj igri.

Dostavljanjem prijave na nagradnu igru, dobitnik nagradne igre daje privolu i za fotografiranje prilikom preuzimanja nagrade i objavu fotografija za potrebe promocije Igre i objave u medijima Priređivača i Sponzora. Prikupljeni osobni podaci sudionika Igre će se obrađivati isključivo za gore navedene svrhe.

Obrada osobnih podataka provodi se za vrijeme trajanja Igre odnosno do prestanka Igre po bilo kojoj osnovi, kao i naknadno mjesec dana nakon realizacije igre ukoliko je tako propisano Pravilnikom o igrama i nakon toga će biti obrisani. Želimo potvrditi da su nam sve informacije vezane uz osobne podatke sudionika izuzetno važne i da zaštitu osobnih podataka smatramo vrlo ozbiljnom i tome pristupamo s velikom profesionalnom odgovornošću u skladu s Općom Uredbom o zaštiti osobnih podatka ( EU2016/679 ) te pripadajućim Nacionalnim zakonskim i podzakonskim aktima. Dostavljanjem svoje prijave sudionicimi potvrđuju da su pročitali te da pristaju na našu Izjavu o privatnosti na <http://narodni.hr/index.php/gdpr/>

Davanje osobnih podataka i davanje suglasnosti na obradu je dobrovoljno, a davanje istih predstavlja uvjet nužan za sudjelovanje u nagradnoj igri.

Podaci se neće prenositi u treće zemlje (izvan EU), osim ako postoji zakonska obveza ili je dan izričiti pristanak ispitanika.

Prijavom na nagradnu igru potvrđujete da ste upoznati da od voditelja obrade imate pravo zatražiti pristup osobnim podacima i ispravak ili brisanje osobnih podataka ili ograničavanje obrade koji se odnose na Vas kao ispitanika ili prava na ulaganje prigovora na obradu takvih podataka te prava na prenosivost podataka; Upoznati ste da ste u mogućnosti opozvati predmetnu danu suglasnost putem pisanog opoziva dostavljenog na adresu voditelja obrade ili putem elektroničke pošte sluzbenik@mediatower.hr a da to ne utječe na zakonitost obrade koja se temeljila na privoli prije nego što je ona povučena; Upoznati ste da imate pravo na podnošenje prigovora nadzornom tijelu.

Prijavom na nagradnu igru Izjavljujete da ste stariji od 18 godina i da ste u mogućnosti dati suglasnost za obradu osobnih podataka.

**Članak 13.**

Ovaj Pravilnik stupa na snagu danom donošenja, a njegova valjanost traje do ispunjenja svih

odredbi predviđenih pojedinim člancima Pravilnika.

U Zagrebu, 26.02.2019. godine

RADIO CROATIA d.o.o

Katijan Knok, direktor